Pályázati felhívás

1) Az ösztöndíj megnevezése:

a) „LIWO a jövő tehetségeiért ösztöndíjprogram” (a továbbiakban: „Ösztöndíjprogram”)

2) Az ösztöndíj célja:

a) A LIWO ösztöndíjat alapít az Óbudai Egyetem kijelölt szervezeti egységeinek és ezek által megvalósított kijelölt képzéseken résztvevő hallgatók támogatására[footnoteRef:1] aktív hallgatói jogviszonnyal rendelkező, alapszakos másod- vagy harmadéves, nappali tagozaton tanuló műszaki menedzser, kereskedelem és marketing, gazdálkodási és menedzsment, gazdaságinformatikus szakos hallgatók számára. Az ösztöndíjra pályázhatnak az 1. számú mellékletben meghatározott feltételeknek megfelelő jogosult hallgatók. [1:  Keleti Károly Gazdasági Kar képzései] 


Az ösztöndíjprogram célja, hogy támogassa ezen hallgatók felsőfokú tanulmányait, segítse az elhelyezkedésüket és karrierépítésüket. 
b) Ösztöndíjprogram teljes keretösszege mindösszesen 3.000.000.- Ft (hárommillió forint). Az ösztöndíj folyósításának időszaka: 2026. szeptember 1. - 2027. június 30
c) Az Ösztöndíjprogram keretében a nyertes pályázók fejenként 1.000.000,- Ft (egymillió forint) összegű ösztöndíjat nyerhetnek el. Az ösztöndíj összege valamennyi ösztöndíjas számára 3 részletben kerül folyósításra, amelynek határidejét a hallgatóval kötött megállapodásban köteles az Egyetem rögzíteni. A támogatható pályázók száma jelen ösztöndíjprogramban tanévenként mindösszesen: 3 (három) fő. 

3) A Pályázat menetrendje

a) Az Egyetem tervezetten egy szakaszban írja ki a Pályázatot: 
1. szakasz: 2026. III. negyedéve (október)

Felek kapcsolattartói a Pályázat egyes szakaszainak pontos menetrendjét – így különösen a Pályázat kihirdetésének napja, a beadási határidő napja, a Bíráló Bizottság döntésének határideje, a nyertes pályázókkal történő szerződéskötés határideje – előzetesen egyeztetik, és a Felek kötelesek az egyeztetett és mindkét Fél által elfogadott határidők figyelembevételével eljárni. 

b) Az Ösztöndíj az alábbi szemeszterekre kerül odaítélésre: 

Pályázat 1. szakasza: 2026/27. tanév I. és II. szemeszter

Felek a Megállapodás 3.5. pontjában írt esetekben jogosultak az Ösztöndíjat a jelen pontban írtakon kívül további időszakokra is meghirdetni. 

c) A Felek kapcsolattartóinak elérhetőségei:

	Név
	Papp Szilvia 

	Email
	szilvia.papp@bplusn.hu

	Telefon
	+36 70 524 8988



Óbudai Egyetem
	Név
	Garai Péter

	Email
	garai.peter@uni-obuda.hu

	Telefon
	+36 70 945 0466 


[bookmark: _Hlk169768242]
4) A Pályázat benyújtásának személyi feltételei 

a) Pályázatot nyújthat be a Keleti Károly Gazdaságtudományi Kar, alapszakos, nappali tagozaton, másod és harmad évfolyamon, műszaki menedzser, kereskedelem és marketing, gazdálkodási és menedzsment, gazdaságinformatikus szakos hallgatók, aki 
· az Óbudai Egyetem Óbudai kijelölt szervezeti egységeinek és ezek által megvalósított kijelölt képzéseken résztvevő hallgatók támogatására1 aktív hallgatói jogviszonnyal rendelkezik, és
· a hallgató a pályázat kiírásának idején alapszakos tanulmányait végzi, valamint
· minden szemeszter végén legalább 4.0 tanulmányi átlagot eléri
· megfelel a további pályázási feltételeknek:
a. Motivációs levél (miért pályázza meg az ösztöndíjat és mi motiválja a TDK-ban történő részvételre), 
b. Kutatási terv készítése a LIWO FM Zrt. által megadott témá(k)ban 
c. A LIWO FM Zrt. által meghatározott témában TDK dolgozat megírása és részvétel 2026/27 II. (tavaszi) szemeszterében a TDK versenyen.
d. Aktív közéleti tevékenység folytatása az ösztöndíj folyósításának időtartama alatt. (JFSZK, HÖK)
e. Részvétel az O Excellence programjaiban.
f. Részvétel egy az Óbudai Egyetemen szervezett nemzetközi konferencián, ahol a LIWO FM Zrt. is képviselteti magát.
g. Vállalja a LIWO FM Zrt-vel a mentori beszélgetéseket és a LIWO FM Zrt. által szervezett onboarding eseményen történő részvételt. 
b) Nem vehet részt a pályázaton olyan hallgató, aki 
a. a LIWO Group valamely vállalatával munkaviszonyban vagy egyéb, munkavégzésre irányuló jogviszonyban áll;
b. a pályázat kiírásának szemeszterében fejezi be PhD tanulmányait; valamint
c. a Pályázat esetlegesen meghirdetésre kerülő második szakaszában az,  aki a Pályázat első szakaszában már nyertes pályázóként kiválasztásra került, és vele az Egyetem az ösztöndíjra vonatkozóan szerződést kötött. 

5) A Pályázat tartalmi követelményei

A pályázatnak az alábbiakat kell tartalmaznia: 
a) A/4 formátumú, 12-es betűmérettel írt, maximum két oldalas motivációs levelet, amelyben bemutatja kutatási témáját, hogy miért pályázta meg az ösztöndíjat, ennek a lehetőségnek az elnyerése számára milyen előnyöket biztosítana, hogyan segítené elő tanulmányait, esetleg kutatását, életét, valamint a TDK versenyen való részvételhez kapcsolódó motivációja;
b) Kutatási terv – minimum 2, maximum 5 oldalas, A/4 formátumú, 12-es betűméret, 1,5-es sorközök. Választható témák:
· Készletgazdálkodás a gyakorlatban - az elmélet szép a gyakorlat még szebb (lehetne)
· Szakmai kompetenciák felmérése és egységesítési lehetősége az FM tevékenység hatékonyságának emelése céljából
· Termékkatalógus összeállításának és bevezetésének gazdasági elemzése FM területen
· A BIM modell bevezetésének feltételrendszere FM tevékenységében. Hatástanulmány
· Hogyan mérhető és csökkenthető egy facility management cég vízlábnyoma?
· Víz, mint rejtett költség és kockázat az épületüzemeltetésben: hol vannak a legnagyobb megtakarítási lehetőségek?
· Esővíz- és szürkevíz-hasznosítás egy FM-portfólióban: mi éri meg, és mikor?
· Vízadatból döntés: fogyasztásmonitoring és a benne rejlő üzleti lehetőségek egy FM-cégnél
· A víztudatosság mint versenyelőny: hogyan lesz belőle ügyfélérték és marketingüzenet?
· Az ESRS E3 a gyakorlatban: mit jelent a vízstandard egy közép-európai FM-csoportnak?
· Reskilling, upskilling és munkaerőpiaci alkalmazkodás

Részletes leírást és további témaötleteket a jelentkezőkkel kérés esetén megosztjuk!

c) TDK versenyen való részvételi kötelezettség vállalása;
d) Nemzetközi konferencián való részvételi kötelezettség vállalása;
e) a LIWO FM Zrt. onboarding eseményén és a LIWO FM Zrt. által biztosított mentori beszélgetéseken való részvételi kötelezettség vállalása.
f) TDK dolgozathoz kapcsolódó projekt feladatokban való részvétel vállalása

6) A Pályázat benyújtásának formai feltételei

a) Minden pályázó csak egy pályázatot nyújthat be. 
b) A pályázaton csak önálló pályázattal indulhat a pályázó.

7) A nyertes pályázók által vállalandó kötelezettségek

A nyertes pályázó az alábbiakat köteles vállalni: 
a) A nyertes pályázó a pályázatban foglalt kötelezettségei teljesítéséig, azaz az ösztöndíj folyósítási idejének végéig aktív hallgatói jogviszonnyal kell rendelkeznie az Óbudai Egyetemen. 
b) Hogy amennyiben a pályázati kiírásban, illetve az Egyetemmel kötendő szerződésben szereplő feltételeket nem teljesíti, akkor a részére megfizetett ösztöndíjat az Egyetem részére visszafizeti. Az Egyetem – a LIWO FM Zrt-vel való előzetes konzultációt követően - az ösztöndíj visszafizetésére vonatkozó kötelezettségtől különös méltánylást érdemlő esetben eltekinthet. Felek megállapodnak, hogy különös méltánylást érdemlő esetnek tekintik különösen a nyertes pályázó egészségügyi vagy családi állapotában bekövetkező jelentős változásokat.
c) A LIWO FM Zrt-nél kötelezően vállalja a személyes konzultáción történő részvételt. A konzultációs program időtartama minimum 4 alkalom per szemeszter, amely legfeljebb napi 8 órából áll per nap. A konzultációs nap előzetes egyeztetés alapján megbontható.

8) A Pályázatok elbírálása

a) A Pályázatokat minimum 4 fős Bíráló Bizottság bírálja el, amelynek minimum 1 tagját a LIWO FM Zrt., a további 3 tagot pedig az Óbudai Egyetem delegálja. 
b) A Bíráló Bizottság a pályázat lezárultát követő legkésőbb 15 napon belül meghozza döntését a nyertes pályázatok tekintetében, írásbeli szavazás útján. A pályázat eredményének megállapításáról a bizottsági tagok egyszerű többséggel döntenek.

c) A pályázatok elbírálásának szempontjai: 

· Motivációs levélben megfogalmazott tartalom
· Kutatási terv készítése a LIWO Group által megadott témá(k)ban (annak szakmai-műszaki tartalma)
· A LIWO Group által meghatározott témában TDK dolgozat megírásának vállalása és ezzel együtt a 2026/27-es tanév I és II. szemeszterében a TDK versenyen való részvétel vállalása.
· Aktív közéleti tevékenység folytatásának vállalása az ösztöndíj nyújtásának időtartamában. (JFSZK, HÖK)	Comment by Péter Garai: Legyen?
· Az „O Excellence” programjaiban részvétel vállalása az ösztöndíj folyósításának időtartamában.
· Részvétel vállalása egy, az Óbudai Egyetemen szervezett nemzetközi konferencián, ahol a LIWO FM Zrt. is képviselteti magát.
· A LIWO FM Zrt-vel a mentori beszélgetések folytatásának vállalása és a LIWO FM Zrt.  onboarding eseményén történő részvétel vállalása. 
· Felkészültség 
· Eredetiség
· Kidolgozottság 
· Minőség 
· Relevancia

9) A Pályázaton kiválasztható nyertesek száma, az elnyerhető ösztöndíj összege

a) A Pályázat egyes szakaszaiban (ld. fenti 1. pont) legfeljebb 3 (három) fő nyertes pályázó kerülhet kiválasztásra. 
b) Egy nyertes pályázó 3 (három) részletben, összesen 1.000.000,- Ft (egymillió forint) összegű ösztöndíjban részesül.
c) Az ösztöndíj folyósításának feltétele, hogy az Egyetem a nyertes pályázóval a pályázati kiírásnak megfelelő szerződést megköti.


10)  Szakmai gyakorlati helyek biztosítása

a) A Pályázat 3 nyertes pályázója számára szakmai gyakorlati helyet biztosíthat a LIWO Group vagy leányvállalatai 
b) Azon nyertes/nyertesek, aki(k) elnyerik a pályázatot, vagy 80% felett teljesítenek állásajánlatra jogosulhat(nak) a LIWO Group-nál. 

11) A pályázat benyújtásának ideje, módja és helye:
2026. november 9.
A pályázatot elektronikus úton, a garai.peter@uni-obuda.hu e-mail-címre kell megküldeni.

